Public procurement notice: Prior Information Notice Without Call For Competition
Published: 2023-05-17
Buyer: VisitDenmark
Country: DK
Contract type: Services
CPV classification: 72000000 | 72212200: Networking software programming services | 72261000: Software support services | 72262000: Software development services | 72267100: Maintenance of information technology software
Estimated value: 10000000 DKK

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Markedsundersøgelse vedrørende kontrakt om drift, vedligeholdelse og videreudvikling af VisitDenmarks nuværende Drupal 10 headless CMS-løsning samt udvikling af nyt UX, design og frontend til web.
VisitDenmark står overfor et kommende genudbud og anskaffelse af en hjemmeside, herunder videreudvikling af et open source content management system (CMS) og ønsker forud for den kommende udbudsproces at gennemføre en markedsundersøgelse.
Formålet med markedsundersøgelsen er at varsle markedet, identificere potentielle leverandører samt at opnå viden om samarbejder og tekniske tilgange, således at der kan konstrueres et udbud, som bedst muligt imødekommer markedets kapabiliteter og samtidig mitigerer identificerede risici.
VisitDenmark opfordrer alle interesserede leverandører til at deltage i markedsundersøgelsen via udbudsportalen Ethics, jf. I.3). Interesserede leverandører bedes indsende høringssvar og/eller interessetilkendegivelse via Ethics under fanen "Markedsundersøgelse" og fanen "Kommentarer".
Visitdenmark.com skal inspirere den besøgende og give lyst til at opdage Danmark – for første gang eller på ny.
VisitDenmarks eksisterende hjemmeside-løsning blev lanceret i 2019, består af 8 markedsversioner og havde i 2022 ca. 6 millioner registrerede sessioner.
VisitDenmarks headless CMS-løsning driver, i tillæg til VisitDenmarks hjemmesider, også hjemmesider for en stor del af den danske offentlige turismebranche (fx visitaarhus.com og visitcopenhagen.com), som er tilrettede kopier af visitdenmark.com, der kører på samme kode/løsning som VisitDenmarks hjemmesider. I dag er der tilknyttet omkring 150 hjemmesider til denne løsning, fordelt på mange sprog, med et samlet antal registrerede sessioner på 23,3 millioner i 2022. Den kommende løsning skal fortsat kunne bruges af de fleste aktører fra den danske offentlige turismebranche, og nogle af fokusområderne ved det kommende udbud er beskrevet i materialet for markedsundersøgelsen, der er uploadet på Ethics, jf. 1.3.
Interessede leverandører bedes indsende en tilkendegivelse om interesse i deltagelse i udbuddet. Sammen med interessetilkendegivelsen bedes indsendes en motiveret ansøgning om deltagelse i markedsdialog samt en beskrivelse af virksomheden, samarbejder og erfaringer på området (max én A4-side). Som supplement til anmodningen opfordres alle interesserede leverandører til at fremsende skriftlige høringssvar (maks tre A4-sider) på baggrund af uploadet materiale for markedsundersøgelsen, herunder fokusområder og optioner samt tidsplan for projektet. VisitDenmark henstiller således til, at anmodning og eventuelle høringssvar til sammen andrager maksimalt fire A4 sider.
1) Anmodning med skriftlig høring: Den skriftlige høring tager udgangspunkt i uploadet materiale for markedsundersøgelsen, herunder de beskrene fokusområder og optioner samt tidsplanen for projektet. Materialet er på dansk. Høringssvar kan uploades i Ethics af alle interesserede leverandører sammen med en motiveret anmodning om deltagelse, inden for angivet frist, som beskrevet i II.1.4) samt inden for de begrænsninger i antal sider, der er angivet umiddelbart ovenfor.
Alle interesserede leverandører har i deres høringssvar mulighed for at kommentere fokusområder og optioner samt tidsplanen for projektet, og VisitDenmark modtager gerne alle kommentarer til materialet, herunder opmærksomhedspunkter, forslag til forbedringer af områder eller punkter, der forekommer uhensigtsmæssige, eventuelle deal breakers eller kommentarer relateret til omkostningsdrivere, risikofaktorer mv.
2) Bilaterale møder: VisitDenmark forbeholder sig retten til at afholde fysiske eller virtuelle, bilaterale møder med udvalgte, relevante leverandører, der har anmodet om deltagelse i markedsundersøgelsen. De bilaterale møder afholdes i uge 24-25. VisitDenmark forventer at gennemføre bilaterale møder med ca. seks interesserede leverandører. Er der flere interesserede leverandører end det forventede antal, vil VisitDenmark udvælge de leverandører, der samlet set kan danne det mest relevante grundlag samt bidrag for den videre dialog og proces. Det bemærkes, at manglende upload af høringssvar ikke medfører udelukkelse af deltagelse i de efterfølgende bilaterale møder, men at det kan have afgørende betydning for VisitDenmarks udvælgelse. Udvalgte virksomheder bliver kontaktet i uge 23 med henblik på mødefastsættelse i uge 24-25. De bilaterale møder gennemføres fysisk eller virtuelt à 1,5 times varighed med relevante deltagere. Møderne afholdes på dansk. Dagsordenen for møderne vil blive uploadet på Ethics forud for afholdelse af møderne.
Den anslåede samlede værdi, jf. II.1.5), er angivet på baggrund af et skøn ud fra historisk forbrug og fremtidigt behov og baserer sig som udgangspunkt på et udviklingsprojekt, videreudvikling af den eksisterende CMS-løsning samt en drift- og vedligeholdelsesperiode på op mod 72 måneder.
Bemærk venligst, at den anslåede dato for offentliggørelse af udbudsbekendtgørelsen er forløbig, jf. II.3).
De oplysninger, som en leverandør deler i markedsdialogen vedrørende den skriftlige høring i punkt 1) eller vedrørende de bilaterale møder i punkt 2), jf. II.2.4) vil ikke have nogen indflydelse på den efterfølgende udbudsproces, og der vil ikke blive foretaget en evaluering eller anden vurdering af leverandøren eller leverandørens underleverandører, tredjepartsprodukt(er) eller lignende forhold i denne markedsundersøgelse. Modsat er deltagelse i markedsundersøgelsen ikke en forudsætning for deltagelse i det kommende udbud og giver ikke en forbedret stilling i forhold til øvrige potentielle leverandører.


Award value: 10000000